валидиран за сигурността във въздухоплаването в ЕС. Валидаторът предоставя на валидирания субект оригинала на доклада за валидиране;
 б)
 не е успял да постигне целите, предвидени в съответния контролен списък, на субекта не се дава разрешение да превозва товари към Съюза. Той получава копие от попълнения контролен списък, в който са изброени недостатъците.
 6.8.4.3. ACC3 трябва да поддържа база данни, която предоставя поне следната информация за всеки пълноправен контрольор или познат изпращач, който е бил предмет на валидиране на сигурността във въздухоплаването в ЕС в съответствие с точка 6.8.4.1, от който ACC3 приема директно товари или поща за превоз към Съюза:
 а)
 данни за търговското дружество, включително официалното му седалище и адрес; както и
 б)
 естеството на дейността, с изключение на чувствителна в търговско отношение информация; както и
 в)
 данни за установяване на контакт, включително данните за лицето/лицата, което/които отговаря/т за сигурността; както и
 г)
 регистрационният номер на дружеството, ако е приложимо; както и
 д)
 когато е наличен — доклада за валидиране.
 Базата данни трябва да е достъпна за инспекции на ACC3.
 Други валидирани за сигурността във въздухоплаването в ЕС субекти могат да поддържат такава база данни.
 6.8.4.4. Субект за въздушни товари или поща, експлоатиращ мрежа от различни обекти в трети държави, може да получи единно определяне като пълноправен контрольор, валидиран в областта на сигурността във въздухоплаването в ЕС, което обхваща всички обекти на мрежата, при условие че:
 а)
 операциите на мрежата, които са от значение за сигурността във въздухоплаването, включително транспортни услуги между обектите, са обхванати от единна програма за сигурност или от стандартизирани програми за сигурност; както и
 б)
 за изпълнението на програмата или програмите за сигурност се прилага единна вътрешна програма за осигуряване на качеството на сигурността, която е с равностойна степен на строгост като тази на валидирането на сигурността във въздухоплаването в ЕС; както и
 в)
 преди определянето на мрежата като пълноправен контрольор, валидиран в областта на сигурността във въздухоплаването в ЕС, следните обекти на субекта са били подложени на валидиране на сигурността във въздухоплаването в ЕС:
 i.
 обектите, от които товари или поща се доставят директно на един ACC3; и
 ii.
 най-малко два или 20 % от обектите от мрежата, като е валидна по-голямата стойност, от които товари или поща се подават до обектите, упоменати в подточка i), и
 iii.
 всички обекти, разположени в трети държави, изброени в притурка 6-И към Решение за изпълнение C(2015) 8005 на Комисията.
 За да се запази валидността на определянето за пълноправен контрольор, валидиран в областта на сигурността във въздухоплаването в ЕС, за всички обекти от все още невалидираната мрежа най-късно до 30 юни 2018 г., всяка година след годината на определянето поне още два или 20 % от обектите, като е валидна по-голямата стойност, от които се подават товари или поща до обектите, упоменати в точка 6.8.4.4, буква в), подточка i), трябва да бъдат подложени на валидиране на сигурността във въздухоплаването в ЕС, докато бъдат валидирани всички обекти.
 Валидатор на сигурността във въздухоплаването в ЕС изготвя пътна карта за последователността, в която всяка година трябва да бъдат валидирани обекти, като